Diari Oficial de la Generalitat Valenciana


Sumari del DOGV 4518, del 10-06-2003 (2003/6442)

RESOLUCIÓ de 3 d'abril de 2003, del conseller d'Obres Públiques, Urbanisme i Transports, per la qual s'aprova definitivament la modificació puntual número 9, punt 2, del Pla General del municipi de Riba-roja de Túria (València).
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4518

Data del DOGV
:   10-06-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/6442


Data del document
:   03-04-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Riba-roja de Túria
    * pla d'urbanisme

RESOLUCIÓ de 3 d'abril de 2003, del conseller d'Obres Públiques, Urbanisme i Transports, per la qual s'aprova definitivament la modificació puntual número 9, punt 2, del Pla General del municipi de Riba-roja de Túria (València). [2003/M6442]
  
Vist l'expedient relatiu a la modificació puntual número 9, punt 2, del Pla General del municipi de Riba-roja de Túria relativa a la creació de sòl dotacional escolar, i de conformitat amb els següents,
  
Antecedents de fet
  
1. El projecte es va sotmetre a informació pública mitjançant acord del Ple de l'Ajuntament de Riba-roja de Túria, en la sessió realitzada el dia 30 de juliol de 2002. Després del pertinent període d'exposició pública, en el qual no es van presentar al·legacions, el va aprovar provisionalment el mateix òrgan amb data 7 d'octubre de 2002.
  
2. El projecte consta de memòria i plànols d'informació i d'ordenació.
  
El 3 de març de 2003 es va rebre un annex al projecte (aprovat pel Ple de l'Ajuntament el 24 de gener de 2003) que consisteix en el pla d'ordenació -sistema general zona G-, en el qual es dibuixa la línia d'edificació en la parcel·la del centre escolar a 18 m de la via. L'Ajuntament fa constar que es compromet a l'execució de l'enllaç del nou vial d'accés al centre amb la carretera de Riba-roja de Túria a San Antonio de Benagéber de manera consensuada amb l'administració titular de la via (Carreteres de la Diputació).
  
3. Durant la tramitació de l'expedient s'ha sol·licitat informe dels següents organismes:
  
- Servei de Vies i Obres de la Diputació de València (26.11.2002). El 5 de març de 2003 es va rebre informe favorable de Carreteres de la Diputació.
  
- Conselleria de Cultura, Educació i Ciència (26.11.2002).
  
- Confederació Hidrogràfica del Xúquer (06.11.2002).
  
4. Riba-roja de Túria té un Pla General aprovat definitivament per la Comissió Territorial d'Urbanisme amb data 23 d'octubre de 1996.
  
5. La Comissió Territorial d'Urbanisme, en la sessió realitzada el 20 de desembre de 2002, va acordar aprovar definitivament el punt 1 de la modificació número 9 relativa a la UE-14 i no entrar a valorar el punt 2 de la modificació, ja que ho havia sol·licitat l'Ajuntament de Riba-roja de Túria mitjançant ofici de l'Alcaldia de 18 de desembre de 2002.
  
6. Amb data 24 de gener de 2003, va tindre entrada en el Registre de la Comissió Territorial d'Urbanisme de València una nova proposta d'ordenació del sòl dotacional afectat pel punt 2 de la modificació de referència, que ha sigut ratificada pel Ple municipal en sessió de 23 de gener de 2003.
  
7. Amb data 12 de març de 2003, la Comissió Territorial d'Urbanisme de València va acordar informar favorablement sobre el punt 2 de la modificació puntual número 9 del Pla General del municipi de Riba-roja de Túria i elevar proposta d'aprovació definitiva al conseller d'Obres Públiques, Urbanisme i Transport.
  
8. Amb data 31 de març de 2003, el conseller d'Obres Públiques, Urbanisme i Transport va emetre dictamen i informe favorable sobre la modificació de les zones verdes afectades per la modificació puntual número 9 del Pla General del municipi de Riba-roja de Túria (València).
  
Fonaments de dret
  
1. La tramitació ha sigut correcta, d'acord amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en avant, LRAU).
  
2. La documentació està completa, als efectes del compliment del que preceptua l'article 27 de la LRAU
  
3. L'objecte de la modificació puntual número 9 és la creació de sòl dotacional per a usos escolars pròxim al nucli urbà. Per a això, es plantegen les següents modificacions puntuals:
  
1. Modificació de la UE-14
  
Proposa la qualificació d'una reserva de sòl escolar de 9.000 m² dins de l'àmbit d'esta unitat d'execució. A més, s'exclou de l'àmbit de gestió integrada, l'àrea d'esta unitat on s'ubica la nova dotació, i justifica, en síntesi, que els terrenys són susceptibles d'executar mitjançant actuacions aïllades, aprovada per la Comissió Territorial d'Urbanisme de València el 20 de desembre de 2002.
  
2. Requalificació de part del sistema general zona G
  
Planteja el canvi de qualificació de 36.442 m² de superfície actualment qualificats de sistema general parc per a qualificar-los majoritàriament de dotacional escolar, juntament amb viaris que garantisquen la seua funcionalitat, per a possibilitar la ubicació d'un centre d'Educació Secundària i Infantil.
  
4. El punt 2 de la modificació número 9 afecta únicament la qualificació del sòl dotacional, en funció de les necessitats d'equipament educatiu de la població.
  
En relació amb la pèrdua de la dotació de parc públic que resulta de la modificació, s'argumenta que amb les reserves establides pel planejament vigent, que no es veuen afectades, quedaria garantit el mínim exigit per habitant en la legislació urbanística valenciana.
  
5. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, com s'arreplega en l'article 40 de la LRAU.
  
6. La modificació comporta un diferent ús de les zones verdes, per la qual cosa consta en l'expedient informe del conseller d'Obres Públiques, Urbanisme i Transports, amb l'informe previ de la Comissió Territorial d'Urbanisme, en aplicació de la disposició transitòria novena de la Llei Reguladora de l'Activitat Urbanística, de conformitat amb el que establix l'article 55.4 de la citada llei, sense que siga preceptiu l'informe del Consell Jurídic Consultiu de la Comunitat Valenciana atés l'objecte específic del present expedient.
  
7. Respecte a la competència per a l'aprovació de l'expedient, el conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels instruments de planejament, de conformitat amb el que establix l'article 39 de la LRAU, en relació amb l'article 6.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats i la resta de disposicions de general i pertinent aplicació, de conformitat amb l'acord de la Comissió Territorial d'Urbanisme de València, resolc:
  
Aprovar definitivament la modificació puntual número 9, punt 2, del Pla General del municipi de Riba-roja de Túria (València).
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia següent de la notificació o publicació d'esta, de conformitat amb el que establixen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjuí que es puga interposar qualsevol altre recurs que es considere oportú.
  
València, 3 d'abril de 2003.- El conseller d'Obres Públiques, Urbanisme i Transports: José Ramón García Antón.